Aleksandr Grištšuk
Aleksandr Grištšuk (vene keeles Александр Игоревич Грищук; sündinud 31. oktoobril 1983 Moskvas) on vene maletaja, rahvusvaheline suurmeister (2000). Grištšuk sai suurmeistriks 16-aastaselt 2000. aastal. Kaks aastat varem oli ta FIDE-lt saanud rahvusvahelise meistri nimetuse. 2009. aastal tuli Grištšuk Venemaa malemeistriks. Ta on abielus malesuurmeister Jekaterina Lagnoga, varem on ta olnud abielus ukraina malesuurmeistri Natalja Žukovaga.